JAWAPAN

:

Kementerian Pembangunan Wanita, Keluarga dan Masyarakat        (KPWKM) melalui Jabatan Kebajikan Masyarakat (JKM) sentiasa bersedia membela nasib golongan sasar melalui penyaluran peruntukan kepada skim-skim bantuan kewangan dan program-program lain.

Melalui peruntukan Bajet 2008, JKM menerima peruntukan  berjumlah RM229 juta. JKM menyalurkan bantuan seperti berikut: :-
	Jenis Bantuan 

	Peruntukan Bajet 2008 (RM)

	Bantuan Kanak-Kanak
	38 Juta

	Bantuan Orang Tua
	28 Juta

	Elaun Pekerja Cacat
	26 Juta

	Bantuan Geran Pelancaran
	0.5 Juta

	Bantuan Am
	105 Juta

	Geran Pertubuhan Sukarela
	22 Juta

	Pemberian bantuan lain
	9.5 Juta

	Jumlah
	229 Juta


JKM juga telah menyediakan pelbagai skim bantuan kepada golongan sasar yang memerlukan. Skim bantuan ini merangkumi bantuan kewangan bulanan dan bantuan sekaligus. Skim-skim bantuan kewangan bulanan yang disediakan oleh JKM ialah Bantuan Orang Tua dengan kadar RM 300 sebulan, Bantuan Kanak-Kanak dengan kadar antara RM100 hingga RM450 sebulan, Bantuan Anak Pelihara dengan kadar RM 250 hingga RM500 sebulan, Bantuan Elaun Pekerja Cacat dengan kadar RM300 sebulan, Bantuan Latihan Aprentis dengan kadar RM200 sebulan dan Bantuan Am Persekutuan dengan kadar RM 80 – RM 350 sebulan. Skim bantuan sekaligus pula merangkumi Bantuan Bencana Alam dengan kadar maksimum RM 5,000, Bantuan Geran Pelancaran dengan kadar RM 2,700 dan Bantuan Alat Tiruan/ Sokongan dengan kadar harga sebenar peralatan yang diperlukan.
Sehingga Disember 2007, seramai 207,828 orang menerima bantuan dari JKM dengan perbelanjaan sebanyak RM 322,427,595 juta. 

Bagi tahun 2008, sebanyak RM12,436,410.00 bantuan Geran kepada Pertubuhan Sukarela Kebajikan (PSK) telah diagihkan kepada 107 buah PSK yang mengendalikan rumah-rumah kebajikan dan ia telah memberi manfaat kepada 8,093 orang penghuni di rumah-rumah tersebut. 

Secara pecahan, bagi PSK warga emas, bantuan geran sebanyak RM1,555,768 telah diberikan kepada 14 buah PSK dan seramai 865 orang warga emas telah mendapat manfaatnya. Bagi PSK Kanak-Kanak pula, bantuan geran sebanyak RM6,054,912.00 diberikan kepada 46 buah PSK dengan manfaat kepada 3,383 orang kanak-kanak. Bagi PSK Orang Kurang Upaya (OKU) pula, sebanyak RM4,825,730.00 bantuan geran telah diberikan kepada 47 buah PSK yang telah memberi faedah kepada seramai 3,845 OKU. 

